Vairāku bumbu sistēma

Vairāku bumbu sistēma futbolā ļauj turpināt spēli ar citu bumbu, nezaudējot laiku, ja bumba tiek izsista autā.

Tradicionāli futbola spēlē izmanto vienu bumbu un, kad tā atstāj laukumu, spēle tiek apturēta, līdz bumba tiek atgūta. Pēc futbola noteikumiem bumbu tiesnesis var nomainīt, ja tā uzsprāgst vai tiek bojāta,The Rules of Association Football, 1863: The First FA Rule Book, Bodleian Library, 2006 taču parasti to nomaina arī, ja tā tiek izsista no stadiona. Dažās līgās tika ieviesta jauna sistēma, kas paredzēja vairākas bumbas izmantošanai spēles gaitā.Čika Jonga sleja, BBC Sport, 2006. gada 17. janvāris. Vairāku bumbu sistēmā bumbu padevējiem tiek izdalītas vairākas bumbas, visbiežāk septiņas.Burnley 2-2 Derby, BBC Sport, 2005. gada 27. augustā Kad bumba šķērso laukuma līniju, tuvākais bumbas padevējs padod rezerves bumbu, ļaujot spēli turpināt nekavējoties. Šo sistēmu šobrīd izmanto UEFA Eiropas klubu turnīros, starptautiskās sacensībās un Pasaules kausa spēlēs, taču Anglijas Līgas čempionātā mājinieku komandas var izvēlēties, vai lietot šo sistēmu.Angry Ollie wants his ball back , TeamTalk.com

Daļa futbola komentētāju un treneru atbalsta šo sistēmu, jo tā palīdz uzturēt ātru spēles tempu, citi apgalvo, ka noteikumi ir par labu mājinieku komandai.Pols Beikers. Havant admit multi-ball was a 'bit of a cock up'  Dorset Echo, 2005. gada 16. janvāris 2005. gadā tā brīža Nottingham Forest F.C. galvenais treneris Gerijs Megsons tika pieminēts tiesneša protokolā par aicinājumu pēc viņa komandas gūtajiem vārtiem kavēt bumbu piegādi.Football: Megson's ball haul , Sunday Mirror, 2005. gada 9. oktobris Jans Holovejs apgalvo, ka, spēlējot citā stadionā, bumbu padevēji bieži aizkavē bumbu padošanu viņa spēlētājiem, bet savās mājās bumbu padevēji bumbas nespēj padot pietiekami ātri.

 Atsauces 

Kategorija:Futbola noteikumi
Kategorija:Futbola terminoloģija